 Ugaas Siidey XMaxmed Nuur oo ah Ugaaska Beesha Dabare oo aan wax ka weydiiyey sababaha keeney dhacdooyinka nabadgelyo xumida ee ka dhacay Degmada Diinsoor, maxay tahay waxa degmada Diinsoor laga ilaalinaayo oo ciidamo la keeney, islamarkaana dhinacyada looga dhigey ayaa wuxuu ku jawaabey Dhacdooyin sidaas u muhiim ah ma jiraan oo ka dhacay degmada Diinsoor, laakiin waxaa jirey xaalado dhex maray Ciidamada Booliiska iyo kuwa Militeriga, wadankuna maalinba maalinta ka dambeysa wuxuu soo marayey marxalado kala duwan, Degmaduna in laga helo marxaladaha noocan oo kale ma ahan wax la baciidsan karo, marka loo fiiriyo waxa ka dhacaya Gobolada dalka intiisa kale, waxa Diinsoor ka dhacay waxaa lagu xisaabaa waxaan jirin, arrimahaanina waxaa gurmad ka geysta Odayaasha Deegaanka, waxaana ka qaadanaa talaabooyinkii dhaqanka uu lahaan jirey ayuu yiri Ugaas Siidey. 